Mokonazy

Ny mokonazy dia karazan-javamaniry mamony, ao amin' ny fianakaviana Rhamnaceae. Hazomadinika misy tsilo avy any Sina izy io ary miely patrana any amin' ny faritr' i Mediteranea, ary hita ihany koa any Andrefana. Atao hoe Ziziphus jujuba ny anarany ara-tsiansa. Mety hiantsoana azy amin' ny teny malagasy koa ny hoe tsinefo na lamotifotsy ny lamoty izay iantsoana zavamaniry hafa ihany koa (jereo: lamoty sy tsinefo).

Azo hanina ny voany. Ambolena ihany koa izy, indrindra any Atsinanana Indrindra, izay ahitana fanovany maro.

Hazo na hazobotry manana haavo 6 ka hatramin' ny 10 m ny mokonazy ary manana rantsana misy tsilo (misy koa anefa ny fanova tsy misy tsilo). Ny raviny dia somary lavalava, misy nifinifiny madinidinika. Mivadika mavo ireo ravina ireo rehefa amin' ny fararano. Milentika lalina ao anaty tany ny fakany. Mipoitra eo akaikin' ny ravina ny voniny kely mavo. 
vignette|Voan' ny mokonazy masaka nohamainina
Ny voany, somary toy ny atody, dia misy akoram-bihiny tokana mafy salavamava sy misy nofony azo hanina, maitso na mavo ny hodi-boany amin' ny voalohany avy eo mena rehefa masaka. Ny nofom-boany dia mamy somary matsatso. Ny voan' ny mokonazy, izay betsaka vitaminina A sy C, dia ampiasaina amin' ny fikarakarana fanafody nentom-paharazana isan-karazany.

 Jereo koa 

 Lamoty

 Tsinefo
 Ziziphus spina-christi
 Elaeodendron humbertii

fr:Jujube (fruit)
Sokajy:hazo fihinam-boa